CELEX: 62016TN0834
Language: fi
Date: 2016-11-29 00:00:00
Title: Asia T-834/16: Kanne 29.11.2016 – QC v. Eurooppa-neuvosto

6.2.2017   
            
            
               FI
            
            
               Euroopan unionin virallinen lehti
            
            
               C 38/36
            
         Kanne 29.11.2016 – QC v. Eurooppa-neuvosto
   (Asia T-834/16)
   (2017/C 038/49)
   Oikeudenkäyntikieli: kreikka
   
      Asianosaiset
   
   
      Kantaja: QC (Lesbos, Kreikka) (edustaja: asianajaja Ch. Ladis)
   
      Vastaaja: Eurooppa-neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 18.3.2016 päivätyn EU:n ja Turkin julkilausuman, joka julkaistiin samana päivänä lehdistötiedotteessa nro 144/16,
            
         
               —
            
            
               toteamaan kaikki sen vaikutukset pätemättömiksi,
            
         
               —
            
            
               ratkaisemaan asian nopeutetussa menettelyssä,
            
         
               —
            
            
               määräämään sopimuksen täytäntöönpanon välittömästä keskeyttämisestä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu siihen, että tällä sopimuksella rikotaan olennaista menettelymääräystä ja rikotaan olennaisella tavalla lakia ja että siihen sisältyy samanaikaisesti toimivaltuuksien ylittäminen.
            
         
               2)
            
            
               Toinen kanneperuste, joka perustuu Amnesty Internationalin merkityksellisiin ja perusteltuihin kertomuksiin, joista käyvät ilmi edellä mainitut rikkomukset ja sopimuksesta seurannut humanitäärinen kriisi.
               
                           —
                        
                        
                           Kantaja pitää tätä sopimusta todellisena kansainvälisenä sopimuksena, ja sen soveltamisesta on hänen mukaansa aiheutunut turvapaikkajärjestelmän järjestelmällinen soveltamatta jättäminen ja Geneven yleissopimuksen suora rikkominen.
                        
                     
         
               3)
            
            
               Kolmas kanneperuste, joka perustuu Euroopan yhtyneen vasemmiston konfederaatioryhmään kuuluvien Euroopan parlamentin jäsenten uutiskirjeeseen.
               
                           —
                        
                        
                           Sopimus merkitsee unionin arvojen ”vakavaa ja jatkuvaa loukkaamista”.
                        
                     
         
               4)
            
            
               Neljäs kanneperuste, joka perustuu Euroopan ihmisoikeustuomioistuimen oikeuskäytäntöön.
               
                           —
                        
                        
                           Kanteessa käsitellään seuraavaksi kansainvälisesti todeksi osoitettua väitettä, jonka mukaan Turkki ei ole ”turvallinen maa” kun otetaan huomioon siellä käytössä oleva kiduttaminen ja se, että se on useita kertoja tuomittu ihmisoikeusrikkomusten vuoksi.
                        
                     
         
               5)
            
            
               Viides kanneperuste, joka perustuu SEUT-sopimukseen.
               
                           —
                        
                        
                           Kanteessa arvostellaan sitä, että julkilausumalla, jonka nimeäminen julkilausumaksi on virheellinen, rikotaan ilmeisellä tavalla SEUT-sopimuksen viidennen osan V osastoa, joka koskee ”kansainvälisiä sopimuksia”.
                        
                     
         
               6)
            
            
               Kuudes kanneperuste, joka perustuu Euroopan unionin perusoikeuskirjaan.
               
                           —
                        
                        
                           Sopimuksella rikotaan myös kansainvälisiä ihmisoikeuksia, Euroopan unionin perusoikeuskirjan määräykset mukaan lukien, oli kyse sitten ihmisarvosta tai nimenomaisesti kielletyistä ”joukkopalautuksista”. Erityisesti kanteessa korostetaan sitä, että sopimuksella rikotaan tiedostamattomasti tai jätetään tahallisesti soveltamatta nimenomaisesti mainittuja direktiivejä, jotka koskevat unionilta vaadittavaa vastausta joukoittaiseen maahantuloon sen rajoilta, erityisesti kun nämä ovat heikossa asemassa, ja direktiivejä, joilla säädellään menettelyä kansainvälistä suojelua ja turvapaikkaa koskevaa oikeutta koskevissa asioissa.
                        
                     
         
               7)
            
            
               Seitsemäs kanneperuste, joka perustuu ammattimaisten ja luotettavien järjestöiden asiakirjoihin.
               
                           —
                        
                        
                           Kanteessa todetaan myös, että Euroopan unioni on tällä sopimuksella saanut aikaan sen, että Kreikassa ja Turkissa valtava määrä ihmisiä elää kurjissa olosuhteissa ja täysin vailla oikeuksia silloin kun he eivät ole joutuneet poliisivoimien kaltoin kohtelemiksi.
                        
                     
                           —
                        
                        
                           Lopuksi kanteessa tukeudutaan toteamukseen, että tällaisessa katastrofaalisessa humanitäärisessä ja yhteiskunnallisessa tilanteessa Euroopan unioni on ilmeisellä tavalla rikkonut unionin oikeuden ja kansainvälisen oikeuden mukaisia velvoitteitaan.